
[bookmark: TextBodyBegin]Az Európai Parlament,
–	tekintettel a 2022. december 15-én az európai főügyész által eljuttatott és 2023. január 19-én a plenáris ülésen bejelentett, az Eva Kaili mentelmi jogának felfüggesztésére irányuló kérelemre,
–	miután eljárási szabályzata 9. cikke (6) bekezdésének megfelelően meghallgatta Eva Kailit,
–	tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
–	tekintettel az Európai Ügyészség létrehozására vonatkozó megerősített együttműködés bevezetéséről szóló, 2017. október 12-i (EU) 2017/1939 tanácsi rendeletre[footnoteRef:1] és különösen annak 29. cikke (2) bekezdésére, [1:  	HL L 283., 2017.10.31., 1. o.] 

–	tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre[footnoteRef:2], [2:  	A Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23; a Bíróság 2019. december 19-i ítélete, Junqueras Vies, C-502/19, ECLI:EU:C:2019:1115.] 

–	tekintettel az Görög Köztársaság alkotmányának 62. cikkére,
–	tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
–	tekintettel a Jogi Bizottság jelentésére (A9-0029/2024),
Α.	mivel egy, a vád szerint 120 000 EUR-t és 150 000 EUR-t meghaladó összegű kárt okozó, az Európai Unió pénzügyi érdekeit sértő csalásra való felbujtás ismétlődően elkövetett, súlyos bűncselekményének minősülő, 5-től 15 évig terjedő szabadságvesztéssel büntethető cselekményekre vonatkozó, folyamatban lévő nyomozáshoz kapcsolódóan az európai főügyész kérte Eva Kaili parlamenti mentelmi jogának felfüggesztését (a vád szerint a következő jogszabályokat sértették meg: a görög büntető törvénykönyv 46. cikkének (1) bekezdése, 52. cikkének (2) bekezdése és 98. cikkének (2) bekezdése, a 2803/2000. sz. törvény 4. cikkének (1) bekezdése és 4. cikke (2) bekezdésének b) pontja a görög büntető törvénykönyv 2. cikkének (1) bekezdésével és 386. cikkének (2) bekezdésével összefüggésben, valamint a 4689/2020. sz. törvény 24. cikkének (2) bekezdése és 26. cikkének (3) bekezdése);
Β.	mivel az Európai Ügyészség által 2021. július 1-jén nyilvántartásba vett OLAF-jelentést követően a görög delegált európai ügyész 2021. szeptember 8-án megindította a szóban forgó nyomozást; mivel 2021. november 12-én az ügyért felelős delegált európai ügyész a feladatkörével összhangban felkérte az OLAF-ot, hogy adja át az aktában szereplő dokumentumokat; mivel az ügy elemzését követően 2022. február 2-án további vizsgálatot kért az OLAF-tól, és 2022. február 7-én kérte az ügy iratainak angolról görögre történő lefordítását; mivel az OLAF 2022. december 8-án benyújtotta végleges jelentését és az igazoló dokumentumokat, a kapcsolódó fordításokat pedig 2022. december 14-én továbbította;
C.	mivel a vád szerint Eva Kaili tudomásával elkövetett szabálytalanságok különösen a következőkre vonatkoznak:
a) 	az egyik akkreditált parlamenti asszisztense (APA) 2015. szeptember 28. és 2019. július 2. között nem tett eleget azon kötelezettségének, hogy jelen legyen a munkahelyén, és nem teljesítette feladatait;
b) 	az Eva Kaili négy akkreditált parlamenti asszisztense által benyújtott kiküldetési megbízások, elszámolások és költségtérítések, amelyekhez kapcsolódóan a vád szerint nem került sor tényleges kiküldetésekre (mindez az első asszisztens esetében 2016 februárja és 2018 márciusa között, a második esetében 2015 májusa és 2020 februárja között, a harmadik esetében 2015 decembere és 2019 áprilisa, a negyedik esetében pedig 2014 októbere és 2020 februárja között történt);
c) 	egy akkreditált parlamenti asszisztens fizetése/kiküldetési költségei egy részének kifizetése Eva Kaili részére, állítólag az ő kérésére, 2015. szeptember 28. és 2019. július 2. között;
D.	mivel egyrészről a Parlamentet nem lehet bírósághoz hasonlítani, másrészről pedig a mentelmi jog felfüggesztésére irányuló eljárásban az érintett képviselő nem tekinthető „vádlottnak”[footnoteRef:3]; [3:  	A Törvényszék 2019. április 30-i Briois kontra Európai Parlament ítélete, T-214/18, ECLI:EU:T:2019:266.] 

E.	mivel a feltételezett bűncselekmény nem függ össze Eva Kaili európai parlamenti képviselői feladatainak ellátása során kifejtett véleményével vagy leadott szavazatával az Európai Unió kiváltságairól és mentességeiről szóló 7. jegyzőkönyv 8. cikke értelmében;
F.	mivel az Európai Unió kiváltságairól és mentességeiről szóló 7. jegyzőkönyv 9. cikke szerint az európai parlamenti képviselők saját országuk területén az országuk parlamenti képviselőit megillető mentelmi jogot élveznek;
G.	mivel a Görög Köztársaság Alkotmányának 62. cikke előírja, hogy a parlamenti ciklus alatt a képviselők ellen a Parlament előzetes engedélye nélkül nem lehet büntetőeljárást indítani, sem őket letartóztatni, bebörtönözni vagy velük szemben más kényszert alkalmazni;
H.	mivel a parlamenti mentelmi jog célja a Parlament és képviselői megóvása a parlamenti megbízatás teljesítése során végzett és e megbízatástól elválaszthatatlan tevékenységekkel összefüggésben velük szemben kezdeményezett jogi eljárásoktól;
I.	mivel ebben az esetben a Parlament nem talált bizonyítékot fumus persecutionis fennállására, azaz nem merült fel arra utaló tény, hogy a szóban forgó bírósági eljárást a képviselő, következésképpen pedig az Európai Parlament politikai tevékenységének károsítására irányuló szándékkal indították volna;
1.	úgy határoz, hogy felfüggeszti Eva Kaili mentelmi jogát;
[bookmark: _GoBack]2.	utasítja elnökét, hogy haladéktalanul továbbítsa ezt a határozatot és az illetékes bizottság jelentését az Európai Ügyészségnek és Eva Kailinak.

